《题刘均国所藏燕公山水图》
宋代·苏过

江湖半此生，老去徒见画。看山眼已足，涉险梦犹怕。

老燕久黄壤，遗墨独未化。胸中有丘壑，故遣意匠写。

会逢知音人，契此笔端话。故山当早归，谁是知津者。

作者简介：（1072—1124）眉州眉山人，字叔党，号斜川居士。苏轼子。以荫任右承务郎。轼帅定武、谪岭南，唯过随行奉侍。徽宗建中靖国元年，轼卒，葬汝州郏城小峨眉山，遂家颍昌小斜川，因以为号。历监太原府税，知郾城县，晚年权通判中山府。能文，善书画，人称“小坡”。有《斜川集》。